CELEX: 62010TB0405
Language: el
Date: 2014-09-16 00:00:00
Title: Υπόθεση T-405/10: Διάταξη του Γενικού Δικαστηρίου της 16ης Σεπτεμβρίου 2014 — Justice & Environment κατά Επιτροπής (Προσέγγιση των νομοθεσιών — Εκούσια ελευθέρωση ΓΤΟ στο περιβάλλον — Διαδικασίας χορηγήσεως άδειας διαθέσεως στην αγορά — Αίτηση εσωτερικής επανεξετάσεως — Ακύρωση των προσβαλλομένων ή συναφών αποφάσεων — Εξάλειψη του αντικειμένου της διαφοράς — Κατάργηση της δίκης)

1.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/19
            
         Διάταξη του Γενικού Δικαστηρίου της 16ης Σεπτεμβρίου 2014 — Justice & Environment κατά Επιτροπής
   (Υπόθεση T-405/10) (1)
   
   ((Προσέγγιση των νομοθεσιών - Εκούσια ελευθέρωση ΓΤΟ στο περιβάλλον - Διαδικασίας χορηγήσεως άδειας διαθέσεως στην αγορά - Αίτηση εσωτερικής επανεξετάσεως - Ακύρωση των προσβαλλομένων ή συναφών αποφάσεων - Εξάλειψη του αντικειμένου της διαφοράς - Κατάργηση της δίκης))
   (2014/C 431/33)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Association/Vereniging Justice & Environment (Άμστερνταμ, Κάτω Χώρες) (εκπρόσωπος: P. Černý, δικηγόρος)
   
      Καθής: Ευρωπαϊκή Επιτροπή (εκπρόσωποι: αρχικά P. Oliver και D. Bianchi, στη συνέχεια D. Bianchi)
   
      Αντικείμενο
   
   Αίτημα ακυρώσεως της αποφάσεως 2010/135/ΕΕ της Επιτροπής, της 2ας Μαρτίου 2010, σχετικά με τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, προϊόντος γεωμήλου (Solanum tuberosum L. σειρά EH92-527-1) που έχει υποστεί γενετική τροποποίηση ώστε να αυξηθεί η περιεκτικότητα του αμύλου σε αμυλοπηκτίνη (ΕΕ L 53, σ. 11), και της αποφάσεως 2010/136/ΕΕ της Επιτροπής, της 2ας Μαρτίου 2010, για την έγκριση της διάθεσης στην αγορά ζωοτροφών που παράγονται από το γενετικώς τροποποιημένο γεώμηλο EH92-527-1 (BPS-25271-9) και της τυχαίας ή τεχνικώς αναπόφευκτης παρουσίας του γεωμήλου σε τρόφιμα και σε άλλα προϊόντα ζωοτροφών βάσει του κανονισμού (ΕΚ) 1829/2003 του Ευρωπαϊκού Κοινοβουλίου και του Συμβουλίου (ΕΕ L 53, σ. 15), καθώς και της καθ’ υπόθεση περιεχομένης στο από 6 Ιουλίου 2010 έγγραφο της Επιτροπής αποφάσεως περί απορρίψεως της αιτήσεως εσωτερικής επανεξετάσεως των εν λόγω αποφάσεων.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργείται η δίκη.
            
         
               2)
            
            
               Η Ευρωπαϊκή Επιτροπή φέρει, πέραν των δικαστικών εξόδων της, και τα δικαστικά έξοδα της Association/Vereniging Justice & Environment.
            
         
      (1)  EE C 301 της 6.11.2010.